REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

KLASA: 007-04/22-01/

UR. BROJ: 2125/29-21-01

28.09.2022. Donji Lapac

Zapisnik sa 15. sjednice Školskog odbora održane dana 28.09.2022. godine u zbornici Osnovne škole Donji Lapac s početkom u 13:00 sati.

Prijedlog dnevnoga reda:

1. Donošenje Odluke o usvajanju Zapisnika sa 13. i 14. sjednice Školskog odbora
2. Donošenje Odluke o usvajanju konačnih Izmjena i dopuna financijskog plana za 2022. godinu s projekcijama na 2023. i 2024. godinu
3. Donošenje Odluke o usvajanju II izmjena i dopuna Financijskog plana za 2022. sa projekcijama na 2023. i 2024. godinu
4. Donošenje Odluke o usvajanju Programa rada predškole Oš Donji Lapac za 2022./2023. godinu
5. Donošenje Odluke o davanju prethodne suglasnosti ravnatelju škole za zapošljavanje Pomoćnika u nastavi
6. Donošenje Odluke o usvajanju Godšnjeg plana i programa rada Škole za 2022./2023. godinu
7. Donošenje Odluke o usvajanju Školskog Kurikuluma za školsku 2022./2023. godinu
8. Možebitno

Nazočni: Ljiljana Klobučar, Josip Prusac, Ljubica Borovičkić, Slobodan Lozančić, Biljana Milić Stijelja, ravantelj škole Marko Matić i tajnik Zlatko Brnjas kao zapisničar.

Iznočni: Božana Brnjas i Milan Knežević – opravdali izostanak

Predsjednica Školskog odbora pozdravlja nazočne članove te konstatira da je na sjednici Školskog odbora nazočan dovoljan broj članova za punovažno odlučivanje te čita prijedlog dnevnoga reda na koji se dodaju dvije točke dnevnoga reda navedene gore u prijedlogu dnevnoga reda, zatim predsjednica pita članove imaju li nadopuna na navedeni prijedlog dnevnga reda. Nadopuna nema, te predsjednica daje na glasovanje.

ODLUKA: Javnim dizanjem ruku usvaja se prijedlog dnevnoga reda. Ova Odluka jednoglasno je usvojen sa 5 javnih glasova.

AD1.) Donošenje Odluke o usvajanju Zapisnika sa 13. i 14. sjednice Školskog odbora

Predsjednica čita prvu točku dnevnoga reda, navodi članovima kako su isti Zapisnik zaprimili u materijalima za sjednicu. Pita članove imaju li primjedbi i nadopuna na navedeni prijedlog dnevnoga reda. Pitanja i primjedbi nema, te predsjednica daje na glasovanje usvajanje Zapisnike sa prethodnih sjednica Školskog odbora.

ODLUKA: Javnim dizanjem ruku usvaja se Zapisnik sa 13. i 14. sjednice Školskog odbora Osnovne škole Donji Lapac. Ova Odluka jednoglasno je usvojena sa 5 javnih glasova.

AD2.) Donošenje Odluke o usvajanju konačnih Izmjena i dopuna financijskog plana za 2022. godinu s projekcijama na 2023. i 2024. godinu

Predsjednica čita drugu točku dnevnoga reda, te navodi članovima kako će u njoj nešto više reći tajnik i vod. računovodstva. Riječ uzima tajnik i vod. računovodstva te obrazlaže I izmjene i dopune financijskog plana te navodi kako je to samo potvrda već donešenog prijedloga. Nakon izlaganja riječ uzima predsjednica Školskog odbora, pita članove imaju li još pitanja ili nadopuna. Pitanja i nadopuna nema, te predsjednica daje na glasovanje.

ODLUKA: Javnim dizanjem ruku usvajaju se konačne I. izmjene i dopune Financijskog plana za 2022. godinu s projekcijama na 2023. i 2024. godinu. Ova Odluka jednoglasno je usvojena sa 5 javnih glasova.

AD3.) Donošenje Odluke o usvajanju II izmjena i dopuna Financijskog plana za 2022. sa projekcijama na 2023. i 2024. godinu

Predsjednica čita treću točku dnevnoga reda, te riječ predaje tajnik i voditelju računovodstva. Riječ uzima tajnik i voditelj računovodstva koji navodi kako je Županija Ličko – senjska u ponedjeljak dostavila obavijest o provođenju Rebalansa odnosno izmjena i dopuna I. izmjena i dopuna financijskog plana za 2022. godinu. Tajnik navodi kako je ukupan iznos financijskog plana ostao ne promjenjen već su samo iznosi korigirani temeljem potreba i mogućih daljih potreba plaćanja računa te nastalih troškova. Nakon tajnikova izlaganja II. izmjena i dopuna financijskog plana predsjednica pita članove imaju li pitanja ili primjedbi na navedeni prijedlog pitanja i primjedbi nema te predsjednica daje na glasovanje.

ODLUKA: Javnim dizanjem ruku usvajaju se II. izmjene i dopune Financijskog plana za 2022. godinu sa projekcijama na 2023. i 2024. godinu sa svim svojim sastavnim djelovima onakvi kakvi su predočeni članovima na usvajanje.

AD4.) Donošenje Odluke o usvajanju Programa rada predškole Oš Donji Lapac za 2022./2023. godinu

Predsjednica čita četvrtu tpčku dnevnoga reda, te navodi kako će u njoj nešto više reći ravnatelj škole. Riječ uzima ravnatelj škole pozdravlja nazočne članove, te navodi kako je Osnovna škola Donji Lapac zaprimila suglasnost za izvođenje programa predškolskog odgoja i obrazovanja počevši od ove školske godine u trajanju od 250 sati za djecu koja će pohađati nastavu sljedeće školske godine. Ravnatelj i predsjednica Školskog odbora iskazuju kako je ova suglasnost izrazito pozitivna za dobrobit djece te da očekuju povećanje znanja djece pri upisu u prvi razred. Ravnatelj je ukratko izložio plan i program predškole za koji je Škola dobila suglasnost. Nakon ravnateljeva izlaganja predsjednica uzima riječ, pita članove imaju li pitanja ili nadopuna, pitanja i nadopuna nema, te predsjednica daje na glasovanje.

ODLUKA: Javnim dizanjem ruku usvaja se Plan i program rada predškolskog odgoja Osnovne škole Donji Lapac sa svim svojim sastavnim djelovima onakav kakav je predočen članovima na usvajanje. Ova Odluka jednoglasno je usvojena sa 5 javnih glasova.

AD5.) Donošenje Odluke o davanju prethodne suglasnosti ravnatelju škole za zapošljavanje Pomoćnika u nastavi

Predsjednica čita petu točku dnevnoga reda, te riječ predaje ravnatelju, ravnatelj navodi kako je Oš Donji Lapac još u mjesecu kolovozu raspisala natječaj za popunjavanje radnih mjesta Pomoćnika u nastavi ukupno 2 pomoćnika za učenike koji su dobili riješenje o priznavanju pomoćnika u nastavi za školsku 2022. 2023. godinu. Nadalje ravnatelj navodi kako su se na natječaj javile tri osobe od koje dvije ostvaruju prednos prema natječaji jer imaju položen tečaj za pomoćnika u nastavi a to su Jovana Rašeta i Kristina Šarac koje su i prethodne školske godine bile pomoćnice u nastavi, te kako za njih traži prethodnu suglasnost za zapošljavanje. Riječ uzima predsjednica Školskog odbora, pita članove imaju li što za dodati pitanja i primjedbi nema, te predsjednica daje na glasovanje prijedlog ravantelja.

ODLUKA: Javnim dizanjem ruku daje se prethodna suglasnost ravnatelju škole za zapošljavanje Pomoćnika u nastavi Jovane Rašete 24 sata tjedno, Kristine Šarac 20 sati tjedno ugovorom o radu na određeno vrijeme do 23.6.2023. godine. Ova Odluka jednoglasno je usvojena sa 5 javnih glasova.

AD6.) Donošenje Odluke o usvajanju Godšnjeg plana i programa rada Škole za 2022./2023. godinu

Predsjednica čita šestu točku dnevnoga reda, te navodi članovima da pripreme Godišnji plan i program rada škole za školsku 2022./2023. godinu na analizu koji su zaprimili u materijalima za sjednicu Školskog odbora, te riječ predaje ravnatelju koji će nešto više reći o istome. Riječ uzima ravnatelj koji obrazlaže Plan i program rada prema sadržaju. Nakon ravnateljiva izlaganja predsjednica uzima riječ pita članove imaju li pitanja, nadopuna ili primjedbi na navedeno ravnateljevo izlaganje. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku usvaja se Godišnji plan i program rada Osnovne škole Donji Lapac za školsku 2022,/2023. godinu sa svim svojim sastavnim djelovima onakav kakav je predočen članovima na usvajanje. Ova Odluka jednoglasno je donešena sa 5 javnih glasova.

AD7.) Donošenje Odluke o usvajanju Školskog Kurikuluma za školsku 2022./2023. godinu

Predsjednica čita sedmu točku dnevnoga reda, navodi članovima da pripreme Školski kurikulum za analizu, te riječ predaje ravnatelju. Riječ uzima ravnatelj te obrazlaže Školski kurikulum za 2022./2023. godinu redom kako je sastavljen. Ravnatelj navodi kako je na kurikulumu radila cijela stručna služba zajedno sa svim učiteljima. Nakon ravnateljeva izlaganja riječ uzima predsjednica Školskog odbora koja navodi kako se Škola nada da će se sve aktivnosti ispuniti koje su planirane u istome zajedno sa svim izletima i ostalim aktivnostima. Nakon izlaganja predsjednica pita članove imaju li pitanja ili nadopuna. Pitanja i nadopuna nema, te predsjednica daje na glasovanje.

ODLUKA: Javnim dizanjem ruku usvaja se Školski kurikulum za školsku 2022./2023. godinu sa svim svojim sastavnim djelovima onakav kakav je predočen članovima na usvajanje. Ova Odluka jednoglasno je donešena sa 5 javnih glasova.

AD8.) Možebitno

Predsjednica čita osmu točku dnevnoga reda, pita članove imaju li što za nadodati. Riječ uzima ravnatelj te navodi kako je obnova igračišta završena, te da se još čeka označivanje istih te da će uskoro biti otvorenje, također predsjednica navodi kako je u ponedjeljak izlet učenika na terensku nastavu te da očekuje da će biti lijepo vrijeme kako bi učenici mogli što više stvari vidjeti i naučiti. Nakon izlaganja predsjednica pita članove imaju li pitanja ili primjedbi, pitanja i primjedbi nema te predsjednica zaključuje osmu točku dnevnoga reda.

Sjednica je završila u 14:00 sati.

Zapisničar: Predsjednica Školskog odbora:

Zlatko Brnjas Ljiljana Klobučar